Official Journal L 333 , 20/12/2003 P. 0094 - 0095



KOMISIJAS LĒMUMS (2003. gada 19. decembris), ar ko dalībvalstīm atļauj pagarināt pagaidu atļaujas attiecībā uz jaunām aktīvajām vielām -tiakloprīdu, tiametoksamu, hinoksifēnu, flazasulfuronu, kodolu poliedrozes vīrusu Spodoptera exigua, spinosadu, Giocladium catenulatum, Pseudomonas chlororaphis un indoksakarbu (izziņots ar dokumenta numuru C(2003) 4851) (Dokuments attiecas uz EEZ) (2003/896/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū[1], kurā jaunākie grozījumi izdarīti ar Komisijas Direktīvu 2003/84/EK[2], un jo īpaši tās 8. panta 1. punkta ceturto apakšpunktu, tā kā: (1) Saskaņā ar Direktīvas 91/414/EEK 6. panta 2. punktu Apvienotā Karaliste 1998. gada septembrī saņēma pieteikumu no Bayer AG (tagad Bayer CropScience) par aktīvās vielas tiakloprīda iekļaušanu Direktīvas 91/414/EEK I pielikumā. Ar Komisijas Lēmumu 2000/181/EK [3] tika apstiprināts, ka dokumentācija ir pilnīga un principā to var uzskatīt par atbilstošu direktīvas II un III pielikuma prasībām attiecībā uz datiem un informāciju. (2) Spānijas iestādes 1999. gada martā saņēma līdzīgu pieteikumu no Novartis CropProtection AG (tagad Bayer CropScience) par tiametoksamu. Ar Komisijas Lēmumu 2000/181/EK paziņots, ka dokumentācija ir pilnīga. (3) Apvienotās Karalistes iestādes 1995. gada augustā saņēma līdzīgu pieteikumu no Dow Elanco Europe (tagad Dow AgroSciences) par hinoksifēnu. Ar Komisijas Lēmumu 96/457/EK [4] paziņots, ka dokumentācija ir pilnīga. (4) Spānijas iestādes 1996. gada decembrī saņēma līdzīgu pieteikumu no ISK Biosciences Europe SA par flazasulfuronu. Ar Komisijas Lēmumu 97/865/EK [5] paziņots, ka dokumentācija ir pilnīga. (5) Nīderlandes iestādes 1996. gada jūlijā saņēma līdzīgu pieteikumu no Biosys par kodolu poliedrozes vīrusuSpodoptera exigua. Ar Lēmumu 97/865/EK paziņots, ka dokumentācija ir pilnīga. (6) Nīderlandes iestādes 1999. gada jūlijā saņēma līdzīgu pieteikumu no Dow AgroSciences par spinosadu. Ar Komisijas Lēmumu 2000/210/EK [6] paziņots, ka pieteikums ir pilnīgs. (7) Somijas iestādes 1998. gada maijā saņēma līdzīgu pieteikumu no Kemira Agro Oy par Gliocladium catenulatum. Ar Komisijas Lēmumu 1999/392/EK [7] paziņots, ka dokumentācija ir pilnīga. (8) Zviedrijas iestādes 1994. gada decembrī saņēma līdzīgu pieteikumu no Bio Agri AB par Pseudomonas chlororaphis. Ar Komisijas Lēmumu 97/248/EK [8] paziņots, ka dokumentācija ir pilnīga. (9) Nīderlandes iestādes 1997. gada oktobrī saņēma līdzīgu pieteikumu no Du Pont de Nemours France SA par indoksakarbu. Ar Komisijas Lēmumu 98/398/EK [9] paziņots, ka dokumentācija ir pilnīga. (10) Apstiprinājums par to, ka dokumentācija ir pilnīga, bija nepieciešams, lai to varētu rūpīgi pārbaudīt un lai dalībvalstis augu aizsardzības līdzekļiem, kas satur minētās aktīvās vielas, varētu piešķirt pagaidu atļaujas uz laiku, kas nepārsniedz trīs gadus, atbilstoši Direktīvas 91/414/EEK 8. panta 1. punkta nosacījumiem, un jo īpaši nosacījumam par sīku aktīvās vielas un augu aizsardzības līdzekļa novērtējumu atbilstoši direktīvā noteiktajām prasībām. (11) Šo aktīvo vielu iedarbība uz cilvēka veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz iesniedzēju piedāvātajiem izmantošanas veidiem. Ziņotājas dalībvalstis iesniegušas Komisijai novērtējuma ziņojumu projektus 2000. gada 29. novembrī (tiakloprīds), 2002. gada 20. janvārī (tiametoksams), 1996. gada 11. oktobrī (hinoksifēns), 1999. gada 1. augustā (flazasulfurons), 1999. gada 19. novembrī (kodolu poliedrozes vīruss Spodoptera exigua), 2001. gada 1. februārī (spinosads), 2001. gada 16. maijā (Gliocladium catenulatum), 1998. gada 7. aprīlī (Pseudomonas chlororaphis) un 2000. gada 7. februārī (indoksakarbs). (12) Attiecīgās ziņotājas dalībvalstis pēc novērtējuma ziņojumu projektu iesniegšanas joprojām pārbauda dokumentāciju, un Padomes Direktīvā 91/414/EEK paredzētajā termiņā novērtēšanu pabeigt nebūs iespējams. (13) Novērtēšanas gaitā līdz šim nav bijis iemesla bažām un neatliekamai rīcībai, tāpēc jādod dalībvalstīm iespēja saskaņā ar Direktīvas 91/414/EEK 8. pantu par 24 mēnešiem pagarināt pagaidu atļaujas, kas piešķirtas attiecībā uz augu aizsardzības līdzekļiem, kuri satur minētās aktīvās vielas, un dokumentācijas izskatīšana var turpināties. Gaidāms, ka novērtēšana un lēmumu pieņemšanas process attiecībā uz katras minētās aktīvās vielas iekļaušanu I pielikumā tiks pabeigts 24 mēnešu laikā. (14) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Uz laiku līdz 24 mēnešiem no šī lēmuma pieņemšanas dienas dalībvalstis var pagarināt pagaidu atļaujas augu aizsardzības līdzekļiem, kas satur tiakloprīdu, tiametoksamu, hinoksifēnu, flazasulfuronu, kodolu poliedrozes vīrusu Spodoptera exigua, spinosadu, Giocladium catenulatum, Pseudomonas chlororaphis un indoksakarbu. 2. pants Šis lēmums ir adresēts dalībvalstīm. Briselē, 2003. gada 19. decembrī Komisijas vārdā Komisijas loceklis David Byrne [1] OV L 230, 19.8.1991., 1. lpp. [2] OV L 247, 30.9.2003., 20. lpp. [3] OV L 57, 2.3.2000., 35. lpp. [4] OV L 189, 30.7.1996., 112. lpp. [5] OV L 351, 23.12.1997., 67. lpp. [6] OV L 64, 11.3.2000., 24. lpp. [7] OV L 148, 15.6.1999., 44. lpp. [8] OV L 98, 15.4.1997., 15. lpp. [9] OV L 176, 20.6.1998., 34. lpp.